### 5.     Udpegning af medlem til bestyrelsen for Boligselskabet Lejerbo Kalundborg Kommune 2018-2021

**Åbent**

Sagsnr.: 326-2018-9981        J.nr.: 00.01.00           Dokumentnr.:
326-2018-231834

**Sagstype**

Beslutning.

**Resume og sagens baggrund**

Kommunalbestyrelsen besluttede på sit møde den 31. januar
2018 at rette henvendelse til Boligselskabet for Høng og Omegn med anmodning om
at et kommunalbestyrelsesmedlem kan indtræde i bestyrelsen.

Boligselskabet for Høng og Omegn er pr. 1. maj 2018 fusioneret
med Boligselskabet Lejerbo Kalundborg Kommune. Henvendelsen er derfor
efterfølgende formelt rettet til Boligselskabet Lejerbo Kalundborg Kommune.

Boligselskabet Lejerbo Kalundborg Kommune har godkendt, at
Kommunalbestyrelsen udpeger en fuldgyldigt medlem til bestyrelsen.
Kommunalbestyrelsen skal derfor udpege et kommunalbestyrelsesmedlem til posten.

**Indstillinger**

Kommunaldirektøren indstiller, at Kommunalbestyrelsen
udpeger et kommunalbestyrelsesmedlem til bestyrelsen i Boligselskabet Lejerbo
Kalundborg Kommune.

**Behandling**

Kommunalbestyrelsen.

**Sagsfremstilling**

Boligselskabet Lejerbo Kalundborg Kommune har godkendt, at
Kommunalbestyrelsen udpeger en fuldgyldigt medlem til bestyrelsen.

Kommunalbestyrelsen skal derfor udpege et
kommunalbestyrelsesmedlem til posten.

I forbindelse med Kommunalbestyrelsens udpegning af medlem
til Boligselskabet Lejerbos bestyrelse, gøres opmærksom på, at visse personer *ikke*
kan udpeges til boligselskabers bestyrelse jfr. almenboliglovens § 14:

*"§ 14*

*Som medlem af en almen
boligorganisations bestyrelse kan ikke vælges eller udpeges følgende:*

1. *Borgmesteren i den tilsynsførende
   kommune,*
2. *rådmanden for den
   magistratsafdeling, hvortil tilsynet med de almene boligorganisationer er
   henlagt,*
3. *formanden for det udvalg, hvortil
   tilsynet med almene boligorganisationer i kommunen er henlagt, eller*
4. *ansatte i den del af den
   kommunale forvaltning, der udøver tilsynet med de almene
   boligorganisationer i kommunen."*

**Økonomiske konsekvenser**

Ingen.